PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR. 18.174/ 25.03.2022

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

 Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea studiului de fezabilitate și a indicatorilor tehnico-economici pentru obiectivul de investiție: **Extindere rețea de apă în Zona Bercu Roșu, str Curcubeului, Mun. Satu Mare, județul Satu Mare**

Proiectul vizează extinderea rețelei de apă pe str. Curcubeului, municipiul Satu Mare, județul Satu Mare.

În momentul de faţă, strada studiată în proiect, respectiv str. Curcubeului- care aparține de municipiul Satu Mare- nu beneficiază de serviciul public de alimentare cu apă și de canalizare.

 Proiectul se adresează populaţiei din această zonă, necesitatea lui derivă din asigurarea unor reţele de apă, pentru a se satisface necesarul de apă potabilă. De mențional este faptul că, executarea rețelei de canalizare de pe această stradă este inclusă în lista cererilor de finanțare pentru programul Național de Investiții ANGHEL SALIGNY. Totodată str Curcubeului este una dintre străzile pe care Primăria Satu Mare doreste sa o asfalteze în viitorul apropiat. Prin urmare, este necesar și evident ca înainte de executarea acestor lucrări, să fie finalizată execuția rețelelor edilitare.

 Cu realizarea investiției, pe termen mediu și lung se va obține următoarele obiective:

• îmbunătățirea situației sociale și economice;

• creșterea confortului și realizarea cadrului igienico – sanitar;

• îmbunătăţirea calităţii apei potabile furnizate populaţiei, inclusiv pe străzile unde aceasta prezintă neconformităţi majore ;

• asigurarea alimentării continue cu apă potabilă de calitate a localităţilor;

 Beneficiarii direcți ai acestei lucrări sunt locuitorii din zonă, aproximativ în număr de 100 persoane.

 Soluția optimă pentru acest proiect prevede:

Extinderea reţelei de apă din conductă HDPE 100 Pn 10 bar De 110 mm, în lungime totală de 750 ml, astfel:

- Tronson 1 - Str. Curcubeului, conductă de apă din HDPE 100, De 110 mm,Pn10 bar. în lungime de 300 ml, care se va racorda la conducta de apă existentă de pe strada Curcubeului printr-un cămin de vane proiectat.

- Tronson 2 - Str. Curcubeului, conductă de apă din HDPE 100 De 110 mm,Pn10 bar. în lungime de 375 ml, care se va racorda la conducta de apă existentă de pe strada Cărămidarilor prin căminul de vane existent.

 În proiect s-a prevăzut și un hidrant de incendiu suprateran.

- Tronson 3 - Str. Curcubeului, conductă de apă din HDPE 100 De 110 mm, Pn10 bar. în lungime de 75 ml, care se va racorda la conducta de apă existentă de pe strada Lavandei și str. Frasinului, prin căminul de vane proiectat.

Traseul conductei de apă proiectate, se va realiza în domeniul public, pe teritoriul administrativ al Primăriei municipiului Satu Mare, în zona Bercu Roșu. Valoarea totală a obiectivului de investiții, exprimată în lei, conform Devizului general :

85.147,25 lei fără TVA / 101.169,00 lei cu TVA, din care C+M :

74.750,00 lei fără TVA / 88.952,50 lei cu TVA

Durata de execuție estimată a investiției este de 3 luni.

 Raportat la numărul de beneficiari costul unitar al investiției este 85.147,25 lei/100 pers = 851,47 lei/persoană echivalent a 172,18 euro/persoană sub valoarea standardului de 1250 euro/locuitor definit pentru programul Anghel Saligny. (curs 1 euro = 4,9452 lei la data de 22.03.2022).

 Documentația predată respectă în linii mari conținutul cadru al studiilor de fezabilitate definit în HG nr. 907/2016.

 Avizele și acordurile solicitate prin Certificatul de urbanism sunt obținute. Ridicarea topografică este întocmită și vizată de OCPI.

 Raportat la prevederile art. 41, art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investițiifinanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițialși, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățileadministrației publice locale, se aprobă de către autoritățile deliberative….”

Raportat și la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul privind înaintarea spre avizare Comisiei tehnico-economice a studiului de fezabilitate și a indicatorilor tehnico-economici ai obiectivului de investiție ”Extindere rețea de apă în Zona Bercu Roșu, str Curcubeului, Mun. Satu Mare, județul Satu Mare”, procesul verbal al Comisiei tehnico-economice, Studiul de fezabilitate ”Extindere rețea de apă în Zona Bercu Roșu, str Curcubeului, Mun. Satu Mare, județul Satu Mare”), proiectul de hotărâre se înaintează Consiliului Local al Municipiului Satu Mare cu propunere de aprobare.

 **Director executiv Șef serviciu**

 ec.Ursu Lucica ing. Szűcs Zsigmond

Întocmit,Szucs Zsigmond 2 ex.